เจมส์ หยุดที่ ก้อย หมั้นสิ้นปี
หลังจากซุ่มเงียบคบหาดูใจกับครู ก้อย เจ้าของโรงเรียนกวดวิชาและเป็นครูที่ ร.ร.กัลยาณีศรีธรรมราช จ.นครศรีธรรมราช นานเกือบปี นักแสดงหนุ่ม เจมส์–เรืองศักดิ์ ลอยชูศักดิ์ ก็ทำเซอร์ไพรส์จูงมือแฟนสาวสละโสดซะแล้ว ซึ่ง เจมส์ เผยว่า เรียกว่าเป็นการหมั้นมากกว่าครับ ในวันที่ 24 ธ.ค. แต่วันแต่งยังไม่กำหนดคิดว่าจะแต่งในปีหน้าครับ เราจัดงานหมั้น ที่จ.นครศรีธรรมราช ถามว่าเร็วไปมั้ย โชคดีอย่างนึงที่ว่าเราเหมือน เป็นคู่ที่ฟ้าส่งมาให้เจอกัน มันก็เลยคลิก กันเร็วมาก และเราผ่านประสบการณ์ชีวิตมาเยอะ เราจะรู้ว่าเราต้องทำอะไรที่เราควรจะทำในชีวิตคู่ ทำให้การคบกันมันก็ตัดสิ่งที่ไม่จำเป็นทิ้งไปได้เร็ว สิ่งแรกที่ผมประทับใจคือความเป็นคนดีครับ ข่าวว่าที่บ้านปลื้มน้องมาก? คงเป็นเพราะเค้าเป็นคนใต้ด้วยครับ เป็นครูที่มีชีวิตธรรมดามาก แต่ไม่ธรรมดาสำหรับผม (ยิ้ม) หมั้นฟ้าแลบแบบนี้มีเงื่อนไขอะไรรึเปล่า? อ๋อ ไม่มีครับ ทุกอย่างมาด้วยความรักและการเตรียมการของเราทั้งคู่ เค้าเป็นคนดี น่ารัก เป็นคุณครูครับ ก้อยถอดเขี้ยวเล็บเจมส์เลยมั้ย? ก็ประกาศตรงนี้เลยว่าเป็นความตั้งใจ เราก็ทำทุกอย่างเป็นทั้งสามี พ่อของลูกที่ดีที่สุดครับ แต่งงานแล้วจะมีลูกเลยมั้ย? ก็อยากจะมีลูก 4 คนเลยครับ (ยิ้ม) เพราะทั้งคู่มีความคิดตรงกันครับว่าเราอยากมีลูกและอยากมีหลายๆคนด้วยครับ ยังไหวนะ? โอ้โห มากกว่านี้ก็ได้ครับ (ยิ้ม).
หลังจากซุ่มเงียบคบหาดูใจกับครู ก้อย เจ้าของโรงเรียนกวดวิชาและเป็นครูที่ร.ร.กัลยาณีศรีธรรมราช จ.นครศรีธรรมราช นานเกือบปี นักแสดงหนุ่ม เจมส์–เรืองศักดิ์ ลอยชูศักดิ์ 
เจมส์,ก้อย,กัลยาณีศรีธรรมราช,นครศรีธรรมราช,งานหมั้น,ชีวิตคู่,น่ารัก,ข่าว,ข่าวบันเทิง,ไทยรัฐฉบับพิมพ์